Motoriste gaan nóg meer opdok | Maroela Media
Twee groot faktore dra daartoe by dat brandstofpryse in Oktober weer gaan styg.
Die AA het gereageer op die einde-van-die-maand-prysdata wat deur die Sentrale Energiefonds (SEF) uitgereik is en gesê sterker internasionale oliepryse en 'n swakker rand dra tot die verhoging by.
"In die eerste gedeelte van September het die rand redelik teen die Amerikaanse dollar gepresteer, maar dié neiging is sedert 12 September omgekeer. Die swakker geldeenheid het die vroeëre winste negatief beïnvloed," lui die verklaring.
"Intussen het internasionale brandstofpryse aanhou styg gedurende September. As gevolg hiervan behoort petrol met 30c per liter te styg, terwyl diesel 41c meer sal kos. Die prys van paraffien sal na verwagting met 37c styg."
Die AA het gesê die maand se syfers wys net hoe kwesbaar Suid-Afrikaanse brandstofverbruikers is met betrekking tot hoër brandstofpryse en depresiasie van die rand.
"Met die VSA se oog op rentekoersverhogings en florerende wêreldwye oliemarkte is dit ons siening dat verdere brandstofstygings voor die einde van die jaar onvermydelik gaan wees."
Twee in Boksburg doodgeskiet
Ek stem nie heeltemal saam nie , daar is 4 dinge en die grootste is die ANC wat hulself so gulsig help en die reddingboei wat so maklik aan SAL gegee word ten koste van die belastingbetaler
Ja tap ons maar totdat ons heeltemal leeg gebloei is en kyk maar wat word dan van die sukkelende spul. Mens raak so moedeloos…. Ons rente verhoog nie maar alles word duurder!!!
Ja, Biet Fasie, jy praat die waarheid! Hulle moet maar tap totdat ons heeltemal dood gebloei het. Sal dan sien wat dan van die sukkelende spul word…. ons rente word nie meer nie maar alles se prys styg. Ons kan ook nie meer nie.
Wanneer die petrolprys verlaag word, is daar meeste van die tyd 'n groot prysaanpassing wat wag.
Pensionaris jy praat die heilige waarheid ons bloei nie meer nie dit is nog net die wind wat in die are oor is. Ons volksgenote word gehelp met SASSA vir elke kleintjie wat hulle maak terwyl terwyl ond werk en elke maand gemelk word dat ons oe traan.